Denzel Washington Sahkan Projek Seterusnya Adalah “The Equalizer 3”
Sudah tiga tahun sejak tayangan The Equalizer 2, dan nampaknya Denzel Washington akan kembali meneruskan peranannya sebagai Robert McCall dalam projek sekuel yang akan datang.  Ketika ditanya wartawan Collider mengenai projek seterusnya selepas The Tragedy of Macbeth, pelakon pemenang Oscar itu mengesahkan bahawa dia teruja untuk mengerjakan The Equalizer 3, yang sudah mempunyai skrip yang lengkap. “Mereka sudah menulis Equalizer ketiga, jadi saya dijadualkan untuk melakukannya,” usik Washington. “Mereka sudah menulis Equalizer ketiga, jadi saya dijadualkan untuk melakukannya,” “Jadi saya perlu mendapatkan bentuk badan dan mula memukul orang sekali lagi. Saya boleh pukul orang lagi. The Tragedy of Macbeth dan kemudian pergi dan memukul beberapa orang. Tidak boleh menjadi lebih baik, bukan?” “Jadi saya perlu mendapatkan bentuk badan dan mula memukul orang sekali lagi. Saya boleh pukul orang lagi. The Tragedy of Macbeth dan kemudian pergi dan memukul beberapa orang. Tidak boleh menjadi lebih baik, bukan?” Menurut Collider, Antoine Fuqua masih lagi dalam rundingan untuk kembali dan mengarahkan ansuran ketiga. Jika pengarah itu menerima tawaran, ia menandakan kerjasama terbaru Fuqua dan Washington selepas bekerjasam dalam filem The Training Day, The Magnificent Seven dan dua filem Equalizer.  The Training Day, The Magnificent Seven  Filem The Equalizer berdasarkan siri klasik CBS berjudul sama yang disiarkan selama empat musim dari 1985-1989 di rangkaian CBS. Menyertai Denzel dalam dua filem pertama ialah Bill Pullman, Melissa Leo, David Harbour, Pedro Pascal, dan banyak lagi. Francais aksi ini mempunyai gabungan kutipan kasar di seluruh dunia melebihi AS$190 juta. CBS juga telah menghidupkan semula siri drama jenayah ini, dengan diterajui watak wanita daripada pencipta asal Michael Sloan dan Richard Lindheim. Dibintangi oleh Robyn McCall sebagai Robyn McCall, siri ini kini memasuki musim kedua.